इतने में खबर लगी कि जम्बू का राजा ब्रजराज व्यभिचार में फंसकर प्रजा की गाड़ी कमाई को स्वाहा कर रहा है और उसकी प्रजा भी उससे तंग आ रही है। राज-काज की ओर से वह इतना लापरवाह है कि भंगी सरदारों ने उसका बहुत इलाका छीन लिया है। इस खबर से महासिंह की इच्छा हुई कि जम्बू पर कब्जा करने का यह दैवी मौका है। उधर व्रजराज सोच रहा था कि महासिंह से सहायता लेकर अपने छिने हुए इलाकों को वापस ले लेना कोई कठिन काम नहीं है। इसलिये उसने महासिंह से मदद मांगी। महासिंह ने पहली मित्रता का ख्याल करके व्रजराज को मदद दी भी, किन्तु कन्हैया मिसल के सरदार हकीकतसिंह से विजय प्राप्त नहीं हुई। इस तरह व्रजराज को दुहरा घाटा उठाना पड़ा। उसने जुर्माने के स्वरूप कन्हैया सरदार को पचास हजार सालाना दे करके जान बचाई। जब व्रजराज कायदे के अनुसार अदायगी न कर सका तो कन्हैया सरदार ने महासिंह को समझा-बुझाकर अपने साथ मिल जाने पर राजी किया। शर्त यह रखी